PLANINSKO DRUŠTVO CELJE MATICA                                                         CELJE, 8.12.2006

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

OB AVSTROOGRSKI MEJI NA GORIČKEM

S O T I N S K I  B R E G,  418 M,

V NEDELJO, 17. DECEMBRA 2006

ČETUDI SE PREKMURSKI HRIBI CELO NA GORIČKEM
LE MALOKJE DVIGAJO 400 METROV NAD GLADINO DANAŠNJEGA MORJA

IN ŠE POL MANJ NAD DNOM NEKDANJEGA PANONSKEGA MORJA,

SE NAHAJAJO SREDI PRELEPE IN DOBRO OHRANJENE NARAVE.

ZARADI TEGA SO PRED NEKAJ LETI RAZGLASILI GORIČKO ZA KRAJINSKI GAJ,

KI SEGA ŠE ČEZ OBE DRŽAVNI MEJI V BLIŽINI.

NEKAJ NARAVNIH IN KULTURNIH POSEBNOSTI BOMO VIDELI

IN KAJ ZANIMIVEGA DOŽIVELI TUDI NA NAŠEM PLANINSKEM IZLETU. VABLJENI!

Z NAROČENIM AVTOBUSOM KRENEMO IZ CELJA OB ŠESTIH, 6.00,

KOT PONAVADI S POSTAJALIŠČA PRED PARKIRNO STAVBO OB LJUBLJANSKI CESTI.

KOMAJ SMO V MARIBORU PRESTOPILI DRAVO,

ŽE SMO SKOZI PESNICO IN LENART OB MURI V GORNJI RADGONI, 219 M.

KAJ VISOKIH VRHOV IN RAZSEŽNIH GOROVIJ LEŽI MED OBEMA REKAMA

OD IZVIRA MURE POD HAFNERJEM PA DO POHLEVNIH SLOVENSKIH GORIC!

LE DRŽAVNA MEJA VZTRAJA NA REKI VSE TJA DOL DO RADENCEV, 207 M,

KJER SE NAPOSLED OPRIME STARE CESARSKOKRALJEVSKE LOČNICE NA KUČNICI.

PO JUTRANJEM POSTANKU NA CANKOVI, 216 M,

SI OGLEDAMO ŠE OKOLI 60 HEKTAROV VELIKO LEDAVSKO JEZERO
IN POKUSIMO SLATINO PRI IZVIRU V BLIŽNJI NUSKOVI,

PREDEN SKOZI KUZMO, 259 M, PRISPEMO V MARTINJE, OKOLI 360 M,

KJER V BLIŽINI OGRSKE MEJE SKLENEMO JUTRANJO VOŽNJO.

ZA ZAČETEK SE SPREHODIMO NA SREBRNI BREG, 404 M.

NEMARA SMO NA VRHU NEKOLIKO RAZOČARANI,

KER JE BILA NA HRIB S TAKO LEPO ZVENEČIM IMENOM POT TAKO ZELO KRATKA.

RAZOČARANJE SE ČEZ TRI ČETRT URE ŽE POLEŽE,

KO SMO OB OGRSKI MEJI SKOZI TRDKOVO, 280 M,

PO GOZDNI UČNI POTI PRIŠLI K TRIANONSKEMU TROMEJNIKU, 388 M,

LEPEMU OBELEŽJU NAŠE ŠE NAJBOLJ PRAVIČNE MEJE PO RAZPADU AVSTROOGRSKE.

ODSLEJ SE GIBLJEMO OB AVSTRIJSKI MEJI ALI BLIZU NJE.

POT NAS PELJE SKOZI MATJAŠEVCE
IN MIMO MEJNEGA PREHODA KUZMA NA ČINČEV BREG, 376 M.

ŠELE NATO SE IZ SOTINE, 250 M, POVZPNEMO NA SOTINSKI BREG, KUGLO, 418 M,

Š ŠTIRINAJSTMETRSKIM RAZGLEDNIM STOLPOM,

KI KRASI NAJVIŠJE RAZGLEDIŠČE V PREKMURJU.

PO 365 STOPNICAH SESTOPIMO V SOTESKO REČICE LEDAVE
IN SI OGLEDAMO ENEGA OD NAJVEČJIH PREKMURSKIH KAMNOLOMOV.

KAMEN JE V PREKMURJU NEKAJ VREDEN!

ONSTRAN SOTESKE OBIŠČEMO MALCE NIŽJI RDEČI BREG, SERDIŠKI BREG, 416 M,

IN SKOZI OCINJE, OKOLI 300 M, SESTOPIMO DO MEJNE REČICE KUČNICE.

NJENEGA TOKA NE SPREMLJAMO PRAV DO IZLIVA V MURO.

ZATEČEMO SE ŽE PREJ K SVETEMU ANTONU V GERLINCE, 240 M.

TAM PO KAKŠNIH PETIH URAH PA POL HOJE SKLENEMO DANAŠNJI IZLET NA GORIČKO,

KJER PO MANJŠIH NASELJIH ŽIVE GOSTOLJUBNI POTOMCI OGRSKIH SLOVENCEV.

ZARADI GIBANJA V BLIŽINI DRŽAVNE MEJE IMEJMO PRI SEBI OSEBNO IZKAZNICO!

DOMOV SE VRNEMO OKOLI OSME URE ZVEČER.

TAKO SMO SESTOPILI PO VSEH 365 STOPNICAH LETOŠNJEGA IZLETNIŠKEGA LETA.

OB PRIJAVI V DRUŠTVENI PISARNI V STANETOVI ULICI 20

PLAČAMO ZA NAROČENI AVTOBUSNI PREVOZ 3500 TOLARJEV, 14,60 EVROV.

P R I J E T E N  I Z L E T  N A  P R E K M U R S K I  T R I G L A V

IZLET PREDLAGAL TONE PRIMOŽIČ

